rejauldu/bengali-wikipedia huggingface dataset:
জাতীয় দ্বীনি মাদ্রাসা শিক্ষাবোর্ড বাংলাদেশ () বাংলাদেশে অবস্থিত সরকার স্বীকৃত একটি কওমি মাদ্রাসা শিক্ষা বোর্ড। বাংলাদেশের কওমি মাদ্রাসা শিক্ষা বোর্ড সমূহের মধ্যে এটি সর্বাপেক্ষা নতুন। ২০১৬ সালের ৭ অক্টোবর  ফরীদ উদ্দীন মাসঊদের নেতৃত্বে এই বোর্ডটি গঠিত হয় এবং ১৫ অক্টোবর এটি আনুষ্ঠানিকভাবে আত্মপ্রকাশ করে। এই বোর্ডের অধীনে ১২০০+ মাদ্রাসা রয়েছে।  শিক্ষা ব্যবস্থা বোর্ডের বর্তমান শিক্ষা ব্যবস্থা তিনটি পর্যায়ে বিভক্ত। প্রথম পর্যায়ঃ এ পর্যায়ে রয়েছে ২টি স্তর। প্রথম স্তরঃ প্রাথমিক শিক্ষা। কুরআন তেলওয়াত ও ইসলামিয়াতসহ গণিত, বাংলা, ইংরেজি ও সমাজ বিজ্ঞান প্রভৃতি ৫ম শ্রেণির মান পর্যন্ত। একে বলা হয় আল মারহালাতুল ইবতিদাইয়্যাহ বা কওমী প্রাথমিক মাদ্রাসা। দ্বিতীয় স্তরঃ এতে রয়েছে সাধারণ শিক্ষা সহ ইসলামিক শিক্ষা। অর্থাৎ আরবি ভাষা, আরবি ব্যাকরণ ও ফিকাহশাস্ত্র, গণিত, বাংলা, ইংরেজি ও সমাজ বিজ্ঞান। একে বলা হয় আল মারহালাতুল মুতাওয়াসসিতাহ। এর মেয়াদ ৩ বছর। ( ৬ষ্ঠ থেকে ৮ম ) দ্বিতীয় পর্যায়ঃ এপর্যায়ে রয়েছে ৪টি স্তর। ১ম স্তরঃ আল মারহালাতুস সানাবিয়্যাহ (মাধ্যমিক স্তর), যার মেয়াদ ২ বছর (৯ম-১০ম)। ২য় স্তরঃ আল মারহালাতুস সানাবিয়্যাতুল উলইয়া (উচ্চ মাধ্যমিক স্তর), যার মেয়াদ ২ বছর (১১শ - ১২শ)। ৩য় স্তরঃ আল মারহালাতুল ফজিলত (স্নাতক ডিগ্রি)। এর মেয়াদ ২ বছর (১৩শ - ১৪শ)। ৪র্থ স্তরঃ আল মারহালাতুল তাকমিল (মাস্টার্স ডিগ্রি)। এর মেয়াদ ২ বছর। এ স্তরকে দাওরায়ে হাদিস বলা হয়। তৃতীয় পর্যায়ঃ এ পর্যায়ে রয়েছে বিষয়ভিত্তিক ডিপ্লোমা ও গবেষণামূলক শিক্ষা কোর্স। যথাঃ হাদিস, তাফসির, ফিকহ, ফতওয়া, তাজবিদ, আরবি সাহিত্য, বাংলা সাহিত্য, ইংরেজি, উর্দু ও ফারসি ভাষা, ইসলামের ইতিহাস, সীরাত, ইলমুল কালাম, ইসলামি দর্শন, অর্থনীতি, রাষ্ট্রবিজ্ঞান, পৌর বিজ্ঞান ও সমাজ বিজ্ঞান ইত্যাদি বিষয়ের গবেষণামূলক শিক্ষা।  কেন্দ্রীয় পরীক্ষা বর্তমানে বোর্ডের অধীনে নিম্নোক্ত কেন্দ্রীয় পরীক্ষা সমূহ অনুষ্ঠিত হয় : হিফজ ও নাযেরা ইলমুল কিরাত ও তাজবীদ ইবতিদাইয়্যাহ ( পঞ্চম শ্রেণি) মুতাওয়াসসিতা (অষ্টম শ্রেণি) সানাবিয়া (উলইয়া উচ্চ মাধ্যমিক) ফযীলত (স্নাতক পাস, দুই বছর মেয়াদী) ইফতা (স্নাতক সম্মান, চার বছর মেয়াদি অনার্স)  উল্লেখযোগ্য প্রতিষ্ঠান বোর্ডের অধীনে এক সহস্রাধিক মাদ্রাসা রয়েছে। তার মধ্যে উল্লেখযোগ্য : জামিয়া ইকরা বাংলাদেশ আল জামিয়াতুল ইসলামিয়া ইদারাতুল উলুম আফতাব নগর মাদ্রাসা জামিয়া শায়খ যাকারিয়্যা ঢাকা জামিয়া আজমিয়া দারুল উলুম, বনশ্রী, রামপুর দারুল উলুম মাদ্রাসা মিরপুর জামিয়াতুল ইসলাহ আল মাদানিয়া ইছাপশর বেলংকা মাদ্রাসা জামিয়া মাদানিয়া আসআদুল উলুম মাদানিনগর খুলনা মাদ্রাসা জামিয়াতুস সাহাবা মাদ্রাসা জামিয়া আশরাফিয়া নুরেরচালা মাদ্রাসা জামিয়া আশরাফিয়া খাগডহর, ময়মনসিংহ জামিয়া আরাবিয়া খাদিজাতুল কুবরা, খুলনা ইমদাদুল উলুম রশিদিয়া মহিলা মাদরাসা, ফুলবাড়ি গেট, খুলনা জামিয়া আশরাফুল উলুম, খালিশপুর, খুলনা   আরও দেখুন   দেওবন্দি সংগঠনের তালিকা আঞ্জুমানে ইত্তেহাদুল মাদারিস বাংলাদেশ আযাদ দ্বীনী এদারায়ে তালীম বাংলাদেশ বেফাকুল মাদারিসিল আরাবিয়া বাংলাদেশ কওমি মাদ্রাসার শিক্ষাবোর্ডের তালিকা  তথ্যসূত্র   বহিঃসংযোগ    আল হাইআতুল উলয়ার প্রাতিষ্ঠানিক ওয়েবসাইট   বিষয়শ্রেণী:২০১৬-এ প্রতিষ্ঠিত বিষয়শ্রেণী:দেওবন্দি সংগঠন বিষয়শ্রেণী:কওমি মাদ্রাসার শিক্ষা বোর্ড বিষয়শ্রেণী:জাতীয় দ্বীনি মাদ্রাসা শিক্ষাবোর্ড বাংলাদেশ বিষয়শ্রেণী:ফরীদ উদ্দীন মাসঊদ বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৬-এ বাংলাদেশে প্রতিষ্ঠিত
গুরবচন সিং রান্ধাওয়া (জন্ম ৬ জুন ১৯৩৯, পাঞ্জাব নাঙ্গলি, অমৃতসরে) হলেন একজন প্রাক্তন ভারতীয় ক্রীড়াবিদ, যিনি ১৯৬২ এশিয়ান গেমসে ডেকাথলনে স্বর্ণপদক জিতেছিলেন। Gurbachan Singh Randhawa. Sports Reference. Retrieved 2019-06-29. তিনি ১৯৬০ এবং ১৯৬৪ অলিম্পিকে ১১০ হার্ডল, উচ্চ লম্ফ এবং ডেকাথলনে অংশগ্রহণ করেছিলেন। তিনি ১৯৬৪ সালের টোকিও অলিম্পিকে ১১০ হার্ডলে ১৪.০৭ সেকেন্ড সময় নিয়ে পঞ্চম স্থানে ছিলেন। তিনি ১৯৬১ সালে অর্জুন পুরস্কারে ভূষিত হন এবং ২০০৫ সালে পদ্মশ্রী অর্জনকারী দেশের প্রথম ক্রীড়াবিদ ছিলেন। তাঁর জীবনী 'উদ্দনা বাজ' লিখেছেন নবদীপ সিং গিল।    তথ্যসূত্র    বহিঃসংযোগ       The Randhawas never retire    Randhawa, a rare breed   বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:অর্জুন পুরস্কার প্রাপক বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:১৯৬২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:ভারতীয় পুরুষ উচ্চ লম্ফবিদ বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:অমৃতসরের মল্লক্রীড়াবিদ বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী বিষয়শ্রেণী:১৯৬৬ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতীয় ডেকাথলেট বিষয়শ্রেণী:ভারতীয় পুরুষ হার্ডলার বিষয়শ্রেণী:২০শ শতাব্দীর ভারতীয় ব্যক্তি
নরেশ চন্দ্র বাউড়ি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় দুবরাজপুর বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2016List of sitting members of West Bengal Legislative Assembly (MLAs)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:বীরভূম জেলার ব্যক্তি বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী
প্রিয়াঙ্কা দত্ত চালাসানি (জন্ম: ১৯শে ডিসেম্বর ১৯৮৪) একজন ভারতীয় চলচ্চিত্র প্রযোজক যিনি তেলুগু চলচ্চিত্রে অভিনয়ের জন্য পরিচিত। তিনি সুপরিচিত ভারতীয় চলচ্চিত্র প্রযোজক এবং বৈজয়ন্তী মুভিজের প্রতিষ্ঠাতা সি. অশ্বিনী দত্তের কন্যা।  প্রিয়াঙ্কা দত্ত লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে চলচ্চিত্র নির্মাণ বিষয়ে পড়াশোনা করেছেন। ২০০৪ সালে, ২০ বছর বয়সে, বালু চলচ্চিত্রের সহ-প্রযোজনার মাধ্যমে তিনি একজন চলচ্চিত্র নির্মাতা হিসেবে আত্মপ্রকাশ করেন। তিনি থ্রি অ্যাঞ্জেলস স্টুডিওর প্রতিষ্ঠাতা এবং ইয়াদোঁ কি বারাত নামে একটি স্বল্পদৈর্ঘ্য চলচ্চিত্র প্রযোজনা করেছেন, যেটি ২০১৩ সালের কান চলচ্চিত্র উৎসবে প্রদর্শিত হয়েছিল।   প্রারম্ভিক জীবন  প্রিয়াঙ্কা দত্ত চলচ্চিত্র জগতে তাঁর জীবন শুরু করেছিলেন বোম্বে -ভিত্তিক পরিচালক এবং বিজ্ঞাপন নির্মাতা সুজিত সরকারকে বিভিন্ন ব্র্যাণ্ডের বিজ্ঞাপনে সহায়তা করার মাধ্যমে। তিনি তাঁর বাবার ব্যানার বৈজয়ন্তী মুভিজের সাথে যৌথভাবে চলচ্চিত্র প্রযোজনা করার জন্য হায়দ্রাবাদে চলে আসেন। তিনি তিনটি চলচ্চিত্র সহ-প্রযোজনা করেছেন, সেগুলি হলো: বালু (২০০৫), জয় চিরঞ্জীব (২০০৫), এবং শক্তি (২০১১)।   থ্রি অ্যাঞ্জেলস স্টুডিও  নতুন যুগের চলচ্চিত্রকে উৎসাহিত করার জন্য ২০০৯ সালে প্রিয়াঙ্কা তাঁর নিজস্ব প্রযোজনা সংস্থা, থ্রি অ্যাঞ্জেলস স্টুডিও চালু করেন। স্টুডিওটি তাদের প্রথম ছবি বানম (২০০৯) তৈরি করে, একজন নকশালপন্থী মানুষের একজন আইপিএস অফিসার ছেলের গল্প নিয়ে তৈরি। ছবিটি যেভাবে সমস্যাটি মোকাবিলা করেছে তার জন্য সমালোচকদের দ্বারা প্রশংসিত হয়েছে। ২০০৯ সালে ছবিটি প্রিয়াঙ্কাকে সেরা চলচ্চিত্র বিভাগে রৌপ্য নন্দী পুরস্কার এনে দিয়েছিল। তিনি থ্রি অ্যাঞ্জেলস স্টুডিওর অধীনে ভারতের বিশেষ ক্লায়েন্টদের জন্য কর্পোরেট চলচ্চিত্রও প্রযোজনা করেছেন।   ব্যক্তিগত জীবন  ২০১৫ সালের ডিসেম্বরে, প্রিয়াঙ্কা ইয়েভাদে সুব্রামণিয়াম (২০১৫) এর পরিচালক নাগ অশ্বিনকে বিয়ে করেন, ছবিটি প্রিয়াঙ্কা তাঁর বোন স্বপ্না দত্তের সাথে প্রযোজনা করেছিলেন। এই দম্পতির একটি ছেলে আছে, যার নাম ঋষি।   চলচ্চিত্র তালিকা  বছর চলচ্চিত্র ভূমিকা উৎপাদন ২০০৫ বালু সহযোগী প্রযোজক বৈজয়ন্তী সিনেমা জয় চিরঞ্জীব লাইন প্রযোজক বৈজয়ন্তী সিনেমা ২০০৯ বানম প্রযোজক থ্রি অ্যাঞ্জেলস স্টুডিও ২০১০ ওম শান্তি প্রযোজক থ্রি অ্যাঞ্জেলস স্টুডিও ২০১১ শক্তি সৃজনশীল প্রযোজক বৈজয়ন্তী সিনেমা ২০১২ সরোচারু প্রযোজক থ্রি অ্যাঞ্জেলস স্টুডিও ২০১৫ ইয়েভাদে সুব্রামনিয়াম প্রযোজক স্বপ্না সিনেমা ২০১৮ মহানতি প্রযোজক বৈজয়ন্তী সিনেমা ২০২১ মেইল প্রযোজক স্বপ্না সিনেমা ২০২৩ আন্নি মাঞ্চি সাকুনামুলে প্রযোজক স্বপ্না সিনেমা ২০২৪ কল্কি ২৮৯৮ এডি সহ-প্রযোজক বৈজয়ন্তী সিনেমা   ওয়েব সিরিজ  শিরোনাম ভূমিকা চ্যানেল কুমারী শ্রীমতী প্রযোজক অ্যামাজন প্রাইম   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:অন্ধ্রপ্রদেশের ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:অন্ধ্রপ্রদেশের চলচ্চিত্র প্রযোজক বিষয়শ্রেণী:নন্দী পুরস্কার বিজয়ী বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম
চিত্রা মহল বাংলাদেশের রাজধানী ঢাকার একটি চলচ্চিত্র প্রেক্ষাগৃহ। নাগর মহল নামে যাত্রা শুরু করা এই প্রেক্ষাগৃহটি পুরান ঢাকার ইংলিশ রোডে অবস্থিত। এটি ঢাকার সবচেয়ে পুরাতন প্রেক্ষাগৃহগুলোর একটি।   ইতিহাস  ঢাকার প্রথম ১০টি সিনেমা হলের মধ্যে চিত্রা মহল অন্যতম। ব্রিটিশ আমলে ১৯৩০ সালের দিকে তাঁতীবাজারের স্বর্ণ ব্যবসায়ী নাগর পোদ্দার হলটি গড়ে তোলেন। তখন এর নাম ছিল নাগর মহল।  বাংলাদেশের স্বাধীনতা যুদ্ধের পর বেশ কয়েক বছর এটি শত্রু সম্পত্তি হিসেবে সরকারের নিয়ন্ত্রণে ছিল। পরবর্তীতে, ১৯৮৩ সালে চলচ্চিত্র নির্মাতা কাজী জহির হলটি কিনে নেন এবং স্ত্রী চিত্রা জহিরের নামানুসারে এর নামকরণ করেন চিত্রা মহল। খান আতাউর রহমান পরিচালিত আরশি নগর প্রদর্শনের মাধ্যমে চিত্রা মহলের কার্যক্রম শুরু হয়।  বাংলাদেশে কোভিড-১৯ এর বৈশ্বিক মহামারীজনিত কারণে বেশ কিছুদিন বন্ধ ছিল হলটি। ২০২৪ সালে বহুতল ভবন নির্মাণের জন্য হলটি ভেঙে ফেলা হয় এবং তার স্থলে হলটির বর্তমান মালিক কাজী সাগর সিনেমা হল ও মাল্টিপ্লেক্স নির্মাণের পরিকল্পনা করেছেন।   বিবরণ  চিত্রা মহলের ভবনটি ছিল দোতলা। এতে দুই পাশে দুটি ছোট বারান্দা এবং পেঁচানো সিঁড়ি ছিল। নিচতলায় ছিল টিকিট কাউন্টার, আর দোতলায় অপেক্ষা করার জায়গা।  প্রেক্ষাগৃহটিতে ৭২৪টি আসন ছিল। তিন ক্যাটাগরিতে চলচ্চিত্র দেখার ব্যবস্থা ছিল। কাজী জহিরের তিন সন্তানের নামে ক্যাটাগরি তিনটির নামকরণ করা হয় শাপলা, সাগর ও ঝিনুক।   তথ্যসূত্র   বিষয়শ্রেণী:পুরান ঢাকা বিষয়শ্রেণী:ঢাকার প্রেক্ষাগৃহ বিষয়শ্রেণী:১৯৩০-এর দশকে ব্রিটিশ ভারতে প্রতিষ্ঠিত বিষয়শ্রেণী:২০২৪-এ বাংলাদেশে বিলুপ্ত
জোড-বেসডো প্রভাব (Jod-Basedow effect, Jod-Basedow syndromeand বা Jod-Basedow phenomenon) বলতে আয়োডিন বা আয়োডাইড সেবনের পরে থাইরয়েড আতিশয্য (Hyperthyroidism) হওয়াটিকে বোঝায়। এমন আয়োডিন আহারের পরিপূরক নাইবা চিকিৎসা অনুসন্ধানের কন্‌ট্রাষ্ট মাধ্যম হিসাবে দেওয়া হতে পারে।  প্যাথোফিজিওলজি  এই ঘটনাটি হল আয়োডিন-প্ররোচিত হাইপারথাইরয়েডিজম, সাধারণত আয়োডিন-আধিক্যপূর্ণ ভৌগোলিক অঞ্চলে বাস করা, স্থানীয় গিউটার (আয়োডিনের ঘাটতির কারণে) আক্রান্ত রোগীর মধ্যে এর উপস্থিতি পাওয়া যায়। বেশি পরিমাণে আয়োডিন খেলে গ্রেভসের রোগ, টক্সিক মাল্টিনোডুলার গয়টার, বা থাইরয়েড এডিনোমা থাকা লোকেরও এমন হওয়ার সম্ভাবনা বেশি। আয়োডিনযুক্ত কন্‌ট্রাষ্ট মাধ্যম বা হৃদরোগে ব্যবহৃত এমিওডেরন নামের ঔষধও এই ঘটনার সৃষ্টি করে। এর কারণরূপে অতিরিক্ত আয়োডিন সেবনের ফলে রোগীর থাইরয়েড গ্রন্থি পিটুইটারী গ্রন্থির নিয়ন্ত্রণের থেকে খোলা হওয়াকে দেখিয়ে দেওয়া হয়েছে।  যেকোনো রূপে অতিরিক্ত আয়োডিন খেলেও নিরোগী থাইরয়েড গ্রন্থি থাকা মানুষের এই ঘটনা হয় না।  জোড-বেসডো প্রভাব উল্ফ চাকঁফ প্রভাবের প্রায় বিপরীত যেখানে নিরোগী বা থাইরয়েড রোগ থাকা মানুষ বেশি পরিমাণ আয়োডিন সেবন করলে কিছুসময়ের জন্য থাইরয়েড হরমোন অবদমিত হয়ে পড়ে। তবে, (উল্ফ চাকঁফ প্রভাবের বিপরীতে) জোড-বেসডো প্রভাব স্বাভাবিক থাইরয়েড গ্রন্থিযুক্ত ব্যক্তিদের মধ্যে দেখা যায় না, কারণ সাধারণ ব্যক্তিদের থাইরয়েড হরমোন সংশ্লেষণ এবং নিস্তরণ পিটুইটারি টিএসএইচ সিক্রেশন দ্বারা নিয়ন্ত্রিত হয় (অতিরিক্ত আয়োডিন খাওয়া হলেও যা হাইপারথাইরয়েডিজম ঘটাকে রোধ করে)  ইতিহাস এবং নামকরণ এই নামটি আয়োডিনের জার্মান প্রতিশব্দ "জোড‌" (Jod) এবং এই ঘটনা প্রথম বর্ণনা করা জার্মান চিকিৎসক কার্ল এডল্ফ ভন বেসডো'র নাম থেকে এসেছে।  জোড-বেসডো প্রভাব এবং বেসডো রোগ এক নয়; পরেরটি গ্রেভসের রোগের সমার্থক রূপে কখনও ব্যবহার করা হয়।  তথ্যসূত্র  বিষয়শ্রেণী:অন্তঃস্রাবী বিজ্ঞান বিষয়শ্রেণী:অন্তঃক্ষরা গ্রন্থিবিজ্ঞান
সেন্ট্রাল ক্যালকাটা পলিটেকনিক, পশ্চিমবঙ্গের কলকাতা শহরের একটি সরকারি পলিটেকনিক।এই পলিটেকনিক কলেজ পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত, এবং নিউ দিল্লির এআইসিটিই (AICTE), দ্বারা স্বীকৃত।এই পলিটেকনিক কলেজটিতে ডিপ্লোমা কোর্সে  ডিগ্রি প্রদান করা হয়।  বিবরণ ১৯৬৩ সালে প্রতিষ্ঠার সময় সেন্ট্রাল কলকাতা পলিটেকনিক অন্য দুটি ইনস্টিটিউটের সাথে একটি স্পনসর্ড ইনস্টিটিউট ছিল: ইনস্টিটিউট অব হোটেল ম্যানেজমেন্ট অ্যান্ড কেটারিং টেকনোলজি এবং ন্যাশনাল ইনস্টিটিউট ফর টেকনিকাল ট্রেসিং এন্ড রিসার্চ।পশ্চিমবঙ্গ সরকার ১৯৭৪ সালে ইনস্টিটিউটের দায়িত্ব নেয়। পলিটেকনিক কলেজটিতে মেকানিক্যাল, ইলেকট্রিক্যাল, ইলেকট্রনিক্স ও টেলিযোগাযোগ এবং ডিপ্লোমা কোর্সে ডিপ্লোমা কোর্স এবং কম্পিউটার বিজ্ঞান ইঞ্জিনিয়ারিং কোর্স প্রদান করে।এটি মেডিকেল ইলেকট্রনিক্স মধ্যে পোস্ট ডিপ্লোমা কোর্স পরিচালনা করে।এই কোর্স এআইসিটিই ( AICTE) এবং পশ্চিমবঙ্গ রাষ্ট্রীয় কারিগরী পরিষদ দ্বারা স্বীকৃত হয়।  বিভাগ  বিভাগ  আসন যন্ত্র প্রকৌশল মেকানিক্যাল ইঞ্জিনিয়ারিং  ৬০ ইলেক্ট্রিকাল ইঞ্জিনিয়ারিং  ৬০ কম্পিউটার সাইন্স এন্ড টেকনোলজি ৬০ ইলেক্ট্রনিক্স এন্ড টেলিকোমনিকেশন  ইঞ্জিনিয়ারিং  ৩০ পোস্ট ডিপ্লোমা ইন মেডিকাল ইঞ্জিনিয়ারিং  ১৫ মেকানিক্যাল ইঞ্জিনিয়ারিং (part-time)  ৬০ ইলেক্ট্রিকাল ইঞ্জিনিয়ারিং (part-time)  ৬০ ইলেক্ট্রনিক্স এন্ড টেলিকোমনিকেশন ইঞ্জিনিয়ারিং (অস্থায়ী)  ৪০  তথ্যসূত্র  বিষয়শ্রেণী:কলকাতা বিষয়শ্রেণী:১৯৬৩-এ পশ্চিমবঙ্গে প্রতিষ্ঠিত বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলকাতার প্রকৌশল মহাবিদ্যালয়
কোল্লেগাল () ভারতের কর্ণাটক রাজ্যের চামরাজনগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৮ মিটার (১৯২৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কোল্লেগাল শহরের জনসংখ্যা হল ৫২,৪৫০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে কোল্লেগাল এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
Template to add "edit on Wikidata" tag in Wikidata-driven infoboxes  If the infobox passes a  parameter, then this link will not be displayed when noicon is set to false or no.  The default can be set at the infobox level by coding as either:  | data100 = {{উইকিউপাত্তে সম্পাদনা|noicon={{{noicon|true}}}}} → which displays the link in an article when noicon is omitted  | data100 = {{উইকিউপাত্তে সম্পাদনা|noicon={{{noicon|false}}}}} → which suppresses the link in an article when noicon is omitted   ব্যবহার   কোড ফলাফল {{উইকিউপাত্তে সম্পাদনা}}                {{উইকিউপাত্তে সম্পাদনা|noicon=true}}    {{উইকিউপাত্তে সম্পাদনা|noicon=yes}}     {{উইকিউপাত্তে সম্পাদনা|noicon=false}}   {{উইকিউপাত্তে সম্পাদনা|noicon=no}}      </div>
হোম অ্যালোন ২: লস্ট ইন নিউ ইয়র্ক ১৯৯২ সালের মার্কিন ক্রিসমাস পরিবারিক কমেডি চলচ্চিত্র। চলচ্চিত্রটি রচনা এবং প্রযোজনা করেছেন জন হিউজেস এবং পরিচালনা করেছেন ক্রিস কলম্বাস। এটি হোম অ্যালোন(ধারাবাহিক)'র দ্বিতীয় চলচ্চিত্র এবং হোম অ্যালোন-এর ধারাবাহিক। প্রধান চরিত্র ম্যাকোলে কুলকিন, ক্যাভিন ম্যাককালিস্টার চরিত্রে অভিনয় করেন, এছাড়াও অন্যান্য চরিত্রে ছিলেন জো পেসি, ড্যানিয়েল স্টার্ন. জন হেয়ার্ড, টিম কারি, ক্যাথারিন ও'হারা প্রমুখ।  কাহিনীসংক্ষেপ   অভিনয়ে   ম্যাকোলে কুলকিন — ক্যাভিন ম্যাককালিস্টার   জো পেসি — হ্যারি  ড্যানিয়েল স্টার্ন — মার্ভ  জন হেয়ার্ড — পিটার ম্যাককালিস্টার, ক্যাভিনের বাবা  ক্যাথারিন ও'হারা — কেট ম্যাককালিস্টার, ক্যাভিনের মা  টিম কারি — মি. হেক্টর  ব্রেন্ডা ফ্রিকার — পায়রা ভদ্রমহিলা   অভ্যর্থনা    বক্স অফিস  চলচ্চিত্রটি শুরুতেই ২,২২২ প্রেক্ষাগৃহে প্রায় $৩১.১ মিলিয়ন ব্যবসা করে, যা গড়ে প্রতি সাইটে প্রায় $১৪,০০৮। যেখানে এটি হোম অ্যালোন-কে ছাড়িয়ে যায়। মার্কিন যুক্তরাষ্ট্রে $১৭৩,৫৮৫,৫১৬ এবং বিশ্বব্যাপী সর্বমোট $৩৫৮,৯৯৪,৮৫০ আয় করে। আরও দেখুন হোম অ্যালোন হোম অ্যালোন ৩ হোম অ্যালোন ৪:টেকিং ব্যাক দ্যা হাউস হোম অ্যালোন:দ্যা হলিডে হিইস্ট   তথ্যসূত্র    বহিঃসংযোগ            Movie Locations Guide.com - Maps and directions to Home Alone 2 Filming Locations  বিষয়শ্রেণী:১৯৯২-এর চলচ্চিত্র বিষয়শ্রেণী:১৯৯০-এর দশকের হাস্যরসাত্মক চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:হোম অ্যালোন বিষয়শ্রেণী:মার্কিন বড়দিনের চলচ্চিত্র বিষয়শ্রেণী:ক্রিস কলম্বাস পরিচালিত চলচ্চিত্র বিষয়শ্রেণী:জন উইলিয়ামস সুরারোপিত চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:শিকাগোর পটভূমিতে চলচ্চিত্র বিষয়শ্রেণী:মিয়ামি, ফ্লোরিডায় নির্ধারিত চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:হোটেলে নির্ধারিত চলচ্চিত্র বিষয়শ্রেণী:শিকাগোয় ধারণকৃত চলচ্চিত্র বিষয়শ্রেণী:পরবর্তী কিস্তির চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:মার্কিন ক্ষ্যাপা হাস্যরসাত্মক চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:নিখোঁজ ব্যক্তি সম্পর্কে চলচ্চিত্র বিষয়শ্রেণী:১৯৯২-এর পটভূমিতে চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:ছুটি কাটানো বিষয়ক চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:ইংরেজি ভাষার রোমাঞ্চকর হাস্যরসাত্মক চলচ্চিত্র বিষয়শ্রেণী:মার্কিন রোমাঞ্চকর হাস্যরসাত্মক চলচ্চিত্র
thumb|সমসাময়িক ইংরেজিতে বাইবেল অনুবাদের নির্বাচন।|290px হিব্রু, আরামীয় এবং গ্রিক ভাষা থেকে বাইবেল অনেক ভাষায় অনুবাদিত হয়েছে। বাইবেল অনুবাদক সংগঠন ওয়াইক্লিফ গ্লোবাল অ্যালায়েন্স অনুসারে ২০২৪ সনের নভেম্বর পর্যন্ত সম্পূর্ণ বাইবেল ৭৫৬টি ভাষায়, নূতন নিয়ম ১,৭২৬টি ভাষায় এবং বাইবেলের ক্ষুদ্র অংশ ১,২৭৪টি ভাষায় অনুবাদিত হয়েছে। বাইবেলের অন্তত কিছু অংশ ৩,৭৫৬টি ভাষায় অনুবাদ করা হয়েছে।  পুরাতন নিয়ম, হিব্রু ভাষায় লেখা (আরামীয় ভাষায় দেনিয়েলের পুস্তকের কিছু অংশ সহ) আরামীয় (তথাকথিত টারগুমীয়, মূলত লেখা হয়নি), গ্রিক এবং সিরীয় ভাষায় অনুবাদ করা হয়েছিল।  সম্রাট কনস্টান্টিনের সময় আগে, গ্রিক ভাষায় লেখা নূতন নিয়ম প্রথম সিরীয়, ল্যাটিন ও কপ্তীয় ভাষায় অনূদিত হয়েছিল। জেরোমের ৪র্থ শতাব্দীর ল্যাটিন  বুলগতে সংস্করণ, পূর্ববর্তী ল্যাটিন অনুবাদগুলির সংশোধন, মধ্যযুগে পশ্চিমা খ্রিস্টধর্মে প্রভাবশালী ছিল।  ৫০০ সাল নাগাদ, বাইবেল গেʽএজ, গোথিক, আরামীয় ও জর্জীয় ভাষায় অনুবাদ করা হয়েছিল। ১০০০ সাল নাগাদ, পুরাতন নুবীয়, সোগদীয়, আরবি ও  স্লাভীয় ভাষা সহ অন্যান্য অনেক অনুবাদ যুক্ত করা হয়েছিল।  সহস্রাব্দেরও বেশি সময়ের ইংরেজ ভাষায় বাইবেল অনুবাদের সমৃদ্ধ ও বৈচিত্র্যময় ইতিহাস রয়েছে।  নূতন নিয়মে পাঠ্য বৈকল্পিকগুলির মধ্যে রয়েছে ত্রুটি, বাদ দেওয়া, সংযোজন, পরিবর্তন ও বিকল্প অনুবাদ। কিছু ক্ষেত্রে, বিভিন্ন অনুবাদকে প্রমাণ হিসেবে ব্যবহার করা হয়েছে বা মতবাদগত পার্থক্য দ্বারা অনুপ্রাণিত করা হয়েছে।   তথ্যসূত্র    আরও পড়ুন   Wills, Garry, "A Wild and Indecent Book" (review of David Bentley Hart, The New Testament:  A Translation, Yale University Press, 577 pp.), The New York Review of Books, vol. LXV, no. 2 (8 February 2018), pp. 34–35.  Discusses some pitfalls in interpreting and translating the New Testament.     বহিঃসংযোগ   Repackaging the Bible by Eric Marrapodi, CNN, December 24, 2008  Bible Versions and Translations on BibleStudyTools.com  Huge selection of Bibles in Foreign Languages –  bibleinmylanguage.com  BibleGateway.com (has many translations to select)  বিষয়শ্রেণী:বাইবেলের সংস্করণ ও অনুবাদ বিষয়শ্রেণী:অনুবাদসমূহ বিষয়শ্রেণী:বাইবেল
উমাইদ আসিফ (জন্ম: ৩০ এপ্রিল ১৯৮৪) একজন পাকিস্তানি ক্রিকেটার, যিনি পেশোয়ার জালমির হয়ে প্রতিনিধিত্ব করছেন। তিনি একজন ছয় ফুট পাঁচ ইঞ্চি লম্বা ডানহাতি মাঝারি-ফাস্ট বোলার।Talent Spotter : Umaid Asif, PakPassion. Retrieved 15 June 2018. ২০১৮ সালের এপ্রিলে, তাকে ২০১৮ পাকিস্তান কাপের জন্য ফেডারেল এরিয়া দলে মনোনীত করা হয়েছিল।  ২০১৮ সালের আগস্ট মাসে, তিনি পাকিস্তান ক্রিকেট বোর্ড কর্তৃক ২০১৮–১৯ মৌসুমের জন্য কেন্দ্রীয় চুক্তিতে ভূষিত হওয়া ৩৩ জন খেলোয়াড়ের একজন ছিলেন। ২০১৯ সালের মার্চ মাসে, তাকে ২০১৯ পাকিস্তান কাপের জন্য খাইবার পাখতুনখোয়ার দলে রাখা হয়েছিল। ২০১৯ সালের সেপ্টেম্বরে, ২০১৯-২০ ঘরোয়া ক্রিকেট মৌসুমের জন্য দক্ষিণ পাঞ্জাবের দলে তাকে সদস্য করা হয়েছিল।   তথ্যসূত্র    বহিঃসংযোগ     বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার বিষয়শ্রেণী:বেলুচিস্তানের ক্রিকেটার বিষয়শ্রেণী:করাচি কিংসের ক্রিকেটার বিষয়শ্রেণী:পেশাওয়ার জালমির ক্রিকেটার বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার বিষয়শ্রেণী:শিয়ালকোটের ক্রিকেটার বিষয়শ্রেণী:শিয়ালকোট স্ট্যালিয়ন্সের ক্রিকেটার বিষয়শ্রেণী:শিয়ালকোট থেকে আগত ক্রিকেটার বিষয়শ্রেণী:পাকিস্তানি ক্রিকেটার
আবদুল হাকিম (জন্ম: অজানা - মৃত্যু: ২০০১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১   জন্ম ও শিক্ষাজীবন  আবদুল হাকিমের জন্ম নোয়াখালী জেলার চাটখিল উপজেলার পাঁচগাঁও নিজ ভাওর গ্রামে। তার বাবার নাম দীন মোহাম্মদ এবং মায়ের নাম সাবেদা খাতুন। তার স্ত্রীর নাম রুচিয়া খাতুন। তার তিন ছেলে, দুই মেয়ে।    কর্মজীবন  ইপিআরে চাকরি করতেন আবদুল হাকিম। ১৯৭১ সালে কর্মরত ছিলেন চট্টগ্রাম ইপিআর সেক্টর হেডকোয়ার্টার্সের অধীনে। মুক্তিযুদ্ধ শুরু হলে যুদ্ধে যোগ দেন। এরপর ১ নম্বর সেক্টর এলাকায় কিছুদিন যুদ্ধ করেন। পরে তাকে অন্তর্ভুক্ত করা হয় নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের আলফা কোম্পানিতে। ছাতক, গোয়াইনঘাটসহ আরও কয়েক স্থানে তিনি সাহসিকতার সঙ্গে যুদ্ধ করেন। আবদুল হাকিম স্বাধীনতার পর আর চাকরি করেননি।   মুক্তিযুদ্ধে ভূমিকা  ১৯৭১ সালের ৫ নভেম্বর সিলেটের গোয়াইনঘাট এলাকার রাধানগর সীমান্ত এলাকায় ছিল ছোট একটি বাজার। বাজারের পূর্ব পাশ দিয়ে পিয়াইন নদীর শাখা। এর উত্তর পারে জাফলং চা-বাগান। উত্তর-পূর্বদিকে কয়েক মাইল দূরে বাংলাদেশের সীমান্তবর্তী বিওপি তামাবিল এবং ভারতের ডাউকি বিওপি। রাধানগরসহ গোয়াইনঘাট এলাকায় ছিল পাকিস্তানিদের শক্তিশালী প্রতিরক্ষা অবস্থান। এখানে প্রতিরক্ষায় নিয়োজিত ছিল পাকিস্তানি সেনাবাহিনীর ৩১ পাঞ্জাব রেজিমেন্ট, পাঞ্জাব রেঞ্জার ও টসি ব্যাটালিয়ন। অক্টোবর মাসের শেষ দিকে নিয়মিত মুক্তিবাহিনীর ৩ ইস্ট বেঙ্গল রেজিমেন্ট পাকিস্তানিদের অবস্থানে আক্রমণের জন্য সীমান্ত অতিক্রম করে বাংলাদেশের ভেতরে আসে। ৫ নভেম্বর রাধানগরে ভয়াবহ যুদ্ধ হয়। মুক্তিবাহিনীর ৪ নম্বর সেক্টরের ডাউকি সাব-সেক্টরের একদল মুক্তিযোদ্ধা, জেড ফোর্সের ৩ ইস্ট বেঙ্গল রেজিমেন্ট ও মিত্রবাহিনীর ৫/৫ গুর্খা রেজিমেন্টের একদল সেনা যৌথভাবে এ যুদ্ধে অংশ নেয়। রাতে পাহাড়ি পথে হেঁটে আবদুল হাকিমসহ একদল মুক্তিযোদ্ধা পৌঁছান পাকিস্তানি সেনাবাহিনীর প্রতিরক্ষা অবস্থানের কাছে। সেখানে কোদাল-খন্তা চালিয়ে শুরু হয় ছোট পরিখা খোঁড়ার কাজ। তারপর মুক্তিযোদ্ধারা অবস্থান নেন পরিখার ভেতরে। অধিনায়কের সংকেত পেলেই মুক্তিযোদ্ধাদের একযোগে আক্রমণ করার কথা কিন্তু তার আগেই পাকিস্তানিরা তাদের সুরক্ষিত প্রতিরক্ষা অবস্থান থেকে শুরু করে আর্টিলারি ও মর্টারের গোলাবর্ষণ। গোলাবর্ষণ ও গুলিবৃষ্টিতে মুক্তিযোদ্ধাদের মাথা তোলাই প্রায় দুঃসাধ্য হয়ে পড়ে মুক্তিযোদ্ধাদের। চরম প্রতিকূল অবস্থা সত্ত্বেও আবদুল হাকিমসহ কয়েকজন সাহসিকতার সঙ্গে পাকিস্তানি আক্রমণ মোকাবিলা করতে থাকেন। কিন্তু আবদুল হাকিম বেশিক্ষণ লড়াই করতে পারলেন না। হঠাৎ একসঙ্গে চার-পাঁচটি গুলি এসে লাগল তার চোখ, বুক ও কোমরে। গুরুতর আহত হয়ে লুটিয়ে পড়লেন মাটিতে। সেদিন মুক্তিবাহিনী ও মিত্রবাহিনীর আক্রমণ ব্যর্থতায় পর্যবসিত হয়। যুদ্ধে মুক্তিবাহিনীর বেশ কয়েকজন মুক্তিযোদ্ধা ও মিত্রবাহিনীর বিপুলসংখ্যক সেনাসদস্য শহীদ হন। আহত হন আবদুল হাকিমসহ অনেকে। আবদুল হাকিমকে সহযোদ্ধারা উদ্ধার করে ভারতের শিলং হাসপাতালে পাঠান। সেখানে তিনি চিকিৎসাধীন থাকা অবস্থায় দেশ স্বাধীন হয়ে যায়।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জন্মের সাল অজানা বিষয়শ্রেণী:২০০১-এ মৃত্যু
কোলেবর ২০২৫ সালের একটি বাংলা ভাষার ভারতীয় হাস্যরসাত্মক নাট্য চলচ্চিত্র। মৌমিতা মুখোপাধ্যায় পরিচালনা ও প্রযোজনার পাশাপাশি সুমন বিশ্বাসের সাথে গল্প এবং শর্মিষ্ঠা দের সাথে চিত্রনাট্য ও সংলাপ লিখেছেন। প্রধান চরিত্রে অভিনয় করেছেন বিশ্বজিৎ চক্রবর্তী, সুমন বিশ্বাস, শুভমিতা মুখোপাধ্যায়, শুভমিত মুখোপাধ্যায় ও বর্নালী।   পটভূমি গোলক একটি সুখী পরিবারের কর্তা। তার দুই ছেলে ও একটি সুন্দরী নাতনি রয়েছে। পাশাপাশি দেখা যায় রিকুর পরিবারকেও। রিকু একজন মাদকাসক্ত তরুণ, পরিবারের কারো কথাই সে শোনে না। এক রাতে সে তার ছোট ভাইয়ের সহায়তায় বাড়ি থেকে পালিয়ে যায়। অথচ যাকে ভালোবেসেছিল, সেই রিকুই তাকে (প্রেমিকাকে) ছেড়ে চলে যায়।  অভিনয়শিল্পী  গোলোকপতি চৌধুরী চরিত্রে বিশ্বজিৎ চক্রবর্তী  উমা চরিত্রে পিঙ্কি বন্দোপাধ্যায়  পোটকা চরিত্রে রাজু মজুমদার  কমলা কাকিমা চরিত্রে সোমা চক্রবর্তী  ঝন্টা বামন চরিত্রে দেবাশীষ গাঙ্গুলি  স্যান্ডি চরিত্রে স্যান্ডি সাহা  লম্বু দা হিসেবে হিমাদ্রি দাস  সুইটি হিসেবে শুভমিতা মুখার্জি  গুল্লু হিসেবে শুভ্রোমিত মুখার্জি  ভেবলা হিসেবে সুমন বিশ্বাস  পিকু চরিত্রে বর্নালি দে মুক্তি চলচ্চিত্রটি ২০২৫ সালের ২ মে ভারতের প্রেক্ষাগৃহে মুক্তি পায়। তথ্যসূত্র  বহিঃসংযোগ    বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার হাস্যরসাত্মক নাট্য চলচ্চিত্র বিষয়শ্রেণী:২০২৫-এর হাস্যরসাত্মক নাট্য চলচ্চিত্র
কাদাভুল হিন্দু মন্দির হল শ্রীলঙ্কা-শৈলী হিন্দু মন্দির, যা মার্কিন যুক্তরাষ্ট্রের হাওয়াই রাজ্যের কোওয়াই দ্বীপে অবস্থিত।এটি শিবকে উৎসর্গ করে তৈরি। এটি শিব সিদ্ধান্ত চার্চ দ্বারা পরিচালিত হয়। যা কুইয় আধেনাম বা কুইয়ের হিন্দু মঠ নামেও পরিচিত।   বিবরণ   কাদাভুল হল ঈশ্বরের জন্য একটি প্রাচীন তামিল শব্দ। যার অর্থ "তিনি যিনি অমুসলিম এবং বহির্মুখী উভয়ই।"  শিবায় সুব্রামনিয়াসস্বামী দ্বারা ১৯৭৩ সালে কাদাভুল মন্দির প্রতিষ্ঠিত হয়েছিল। কুইয় আধেনামের দুটি মন্দিরের মধ্যে এটি একটি। অন্য মন্দিরটি ইরাবন মন্দির । এখানে ৩৯ ইঞ্চি লম্বা ও ৩২০ কেজি ওজনের অখণ্ড স্ফটিক শিবলিঙ্গ রয়েছে । এটি এখনও পর্যন্ত পাওয়া সবচেয়ে বড় ছয়-পার্শ্বযুক্ত, একক-তীক্ষ্ণ স্ফটিক বলে মনে করা হয়। ভবিষ্যতে যা একদিন ইরাবন মন্দিরের মধ্যে থাকবে।  মন্দিরটি ওয়াইলুয়া নদীর পাশে অবস্থিত এবং মাউন্ট ওয়াইলিয়ালে থেকে ৮ কিলোমিটার দূরে ।    চিত্র    আরো দেখুন    শিবা সুব্রামনিয়াসস্বামী  বোধিনাথ ভেলানস্বামী  ইরাবন মন্দির  শিব সিদ্ধান্ত চার্চ   তথ্যসূত্র   বিষয়শ্রেণী:শিব মন্দির বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:হাওয়াইয়ের হিন্দু মন্দির বিষয়শ্রেণী:হাওয়াইয়ে হিন্দুধর্ম বিষয়শ্রেণী:মার্কিন যুক্তরাষ্ট্রে হিন্দুধর্ম